ปีแห่งการเลี้ยงฉลอง
วันที่ 30 ม.ค. 2558 ธนาคารไทยพาณิชย์ ธนาคารแห่งแรกของประเทศไทย มีอายุครบ 9 รอบ
31 ม.ค. 2558

วันที่ 30 ม.ค. 2558 ธนาคารไทยพาณิชย์ ธนาคารแห่งแรกของประเทศไทย มีอายุครบ 9 รอบ หรือ 108 ปี เมื่อวานนี้ธนาคารจัดงานทำบุญตักบาตรครบรอบวันเกิด และจัดงานมอบเหรียญเชิดชูเกียรติให้กับพนักงานที่จะเกษียณอายุในปีนี้
เมื่อวาน คุณเคซี กรรณิกา ชลิตอาภรณ์ กรรมการผู้จัดการใหญ่ ขึ้นรับเหรียญเกษียณอายุจากนายกกรรมการธนาคาร อานันท์ ปันยารชุน อย่างภาคภูมิใจ
ดูเหมือนคุณเคซีจะทำงานในแบงก์ไทยพาณิชย์ไม่นาน เผลอแป๊บเดียว 12 ปี เท่ากับอายุของหนังสือพิมพ์โพสต์ทูเดย์
งานมอบเหรียญเชิดชูเกียรตินี้ จัดที่หอประชุมมหิศร มีพนักงานลงมาร่วมฉลองมากมายหลายแผนก มีการยกป้ายไฟ “เคซี” ลูกโป่งรูป “เคซี” เชียร์นายแบบจัดเต็ม เหมือนซุป’ตาร์ยังไงยังงั้น และปีนี้มีพนักงานที่ทำงานมานานเกษียณอายุรวม 99 คน มองไปเห็น พี่เป็ด สุภี พงษ์พานิช หยกพร ตันติเศวตรัตน์ รองผู้จัดการใหญ่ ขึ้นไปรับเหรียญด้วย
ปีนี้ถือเป็นปีพิเศษของไทยพาณิชย์ ธนาคารมีอายุครบ 108 ปี ดร.วิชิต สุรพงษ์ชัย ประธานกรรมการบริหาร มีอายุครบ 72 ปี คุณหญิงชฎา วัฒนศิริธรรม มีอายุครบ 70 ปี  แต่งตั้งกรรมการผู้จัดการและซีอีโอคนใหม่
มีงานให้ฉลองได้ทั้งปีเลย